### | | | | --- | --- | | | | | --- | | **Teknik- og Miljøudvalget** 6. marts 2019 Sagsnr. 710-2018-43654 Dok.nr. 710-2018-443840 Sagsbehandler DPBSTE | | 10.                 Opklassificering af veje - Påtænkte afgørelser i første etape - Åbent

###

|  |  |
| --- | --- |
| Tidl. politisk behandling | BY 30.10.18 |
| Forventet sagsgang | TM-U |
| Lovgrundlag | Vejloven |

**SAGENS INDHOLD**

Teknik- og Miljøudvalget skal i denne sag tage stilling til
påtænkte afgørelser om opklassificeringen af private fællesveje. Sagen omfatter
projektets første etape, de tre sogne [adresse], Foldby og Steven Brandt. Der er i alt 88
private fællesveje i første etape, hvoraf 36 påtænkes opklassificeret.

Udvalget skal endvidere tage stilling til veje i nye
udstykninger, som ikke allerede er overdraget til private grundejerforeninger.
Dette sikrer, at vejene ikke overdrages for derefter at blive opklassificeret.
Sagen indeholder 8 af denne type veje, som alle foreslås klassificeret som
offentlig vej.

Byrådet godkendte 30. oktober
2018 en samlet plan for opklassificering af private fællesveje. Nedenfor
fremhæves de væsentligste elementer af den tidligere beslutning. Det bemærkes,
at projektet planmæssigt følger den tidligere beslutning.

*Syv etaper*

Af beslutningen fremgår det, at
opklassificeringen skal opdeles i syv etaper. Første etape omfatter de tre
sogne [adresse], Foldby og Steven Brandt.

*Konkret trafikal vurdering*

Kommunens beslutning om opklassificering
skal begrundes i en konkret trafikal vurdering af den enkelte vej. Der skal
derfor foretages en samlet konkret trafikal vurdering af samtlige kommunens
private fællesveje. Vurderingerne skal tage udgangspunkt i følgende fire
trafikale forhold:

·
Trafikintensitet

·
Vejens betydning for det omkringliggende vej- og stinet

·
Vejens art

·
Typen af færdsel

*Aktuel tidsplan*

Nedenfor fremgår
tidsplanen for første etape:

|  |  |
| --- | --- |
| Aktivitet i første etape | Tid |
| Politisk behandling af påtænkte afgørelser (TM-U) | Marts 2019 |
| Påtænkte afgørelser sendes i høring | \*April-Maj 2019 |
| Udarbejdelse af udkast til endelig afgørelser | Juni 2019 |
| Politisk behandling af afgørelser (TM-U) | September 2019 |
| Udmatrikulering af opklassificerede veje | Oktober-februar 2020 |
| Ikrafttrædelse | April 2020 |

[adresse] præcise
tidspunkt høringens igangsættelse afhænger af den politiske behandling af
nærværende sag samt den efterfølgende planlægning.

**VURDERING**

I overensstemmelse med den politisk vedtagne proces, har
Teknik og Kultur foretaget en konkret samlet trafikal vurdering af etapens 88
private fællesveje. Bilag 1 indeholder et samlet oversigtskort over alle vejene
omfattet af projektets første etape.

På baggrund af de konkrete trafikale vurderinger, foreslås 36
veje i første etape helt eller delvist opklassificeret. Dertil kommer 8 veje i
nye udstykninger som alle optages som offentlige. Bilag 2 indeholder en
vejliste over veje, der påtænkes opklassificeret. De påtænkte afgørelser,
inklusive begrundelse og kortbilag, er vedlagt sagen i bilag 3.

52 private fællesveje foreslås ikke opklassificeret. Disse veje
vurderes ikke at have en trafikal betydning, der kan begrunde en
opklassificering. Mange af disse veje er enten øde grusveje eller stikveje til
offentlige hovedveje. Det understreges, at forvaltningen har anlagt en
skønsmæssige vurdering af vejenes trafikale betydning, som medfører, at vejene
i videst muligt omfang opklassificeres.

Bilag 4 indeholder billedmateriale af veje, som foreslås
delvist opklassificeret. Billedmaterialet illustrerer vejdele, som ikke
foreslås opklassificeret.

Bilag 5 indeholder en
redegørelse over potentielle klageinstanser og deres kompetence.

**ØKONOMI**

Det er aktuelt estimeret, at
den samlede opklassificering medfører en varig årlig driftsudgift på 2,3 - 3,1
mio. kr. Dertil kommer en varig årlig anlægsudgift til udskiftning af slidlag
på 1,4 – 1,8 mio. kr. Endelig vil der være en engangsudgift til
udmatrikuleringen af veje. Udgiften til udmatrikulering for det samlede projekt
vurderes at udgøre 3,1 mio. kr. – 4,1 mio. kr. Omfanget af veje, som indstilles
opklassificeret i nærværende sag, svarer til estimaterne beskrevet i sagen 30.
oktober 2018.

Det bemærkes, at projektet
evalueres umiddelbart efter den politiske
behandling af første etapes afgørelser (september 2019). De
efterfølgende etapers proces-, tidsplan og budget tilrettelægges på baggrund af
evalueringen. Teknik- og Miljøudvalget inddrages i evalueringen.

**INDDRAGELSE**

Efter Teknik- og Miljøudvalgets godkendelse sendes de
påtænkte afgørelser i åben høring på kommunens hjemmeside (april/maj). Alle
borgere vil have mulighed for at afgive høringssvar i forbindelse med den åbne
høring.

På veje der planlægges opklassificeret, vil de påtænkte
afgørelser blive sendt i individuel høring hos de vejberettigede og vejejerne.
Dette er et lovkrav. Fristen for høringen fastsættes til fire uger, som
vurderes at være rimelig tid til at forholde sig til den påtænkte afgørelse.

I overensstemmelse med projektets tids- og procesplan vil
der blive afholdt borgermøder i forbindelse med høringsfasen. Borgermødet
vedrørende vejene i fase 1 foreslås afholdt i 11. marts 2019 i [adresse]. På
borgermødet præsenterer Teknik- og Miljøudvalget de påtænkte beslutninger.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At de påtænkte afgørelser
sendes i høring.

**BESLUTNING**

**Bilag**

|  |  |
| --- | --- |
| Bilag 1 Oversigtkort over første etape | 710-2019-42731 |
| Bilag 2 Vejliste med veje der påtænkes opklassificeret | 710-2019-41968 |
| Bilag 3 Påtænkte afgørelser om opklassificering | 710-2019-49537 |
| Bilag 4 Gadefoto af stikveje som ikke opklassificeres | 710-2019-19722 |
| Bilag 5 Redegørelse over potentielle klageinstanser og deres kompetence | 710-2019-31696 |